ħaI-lum ġimgħa Giuseppe Girotti O P jkun ibbeatifikat Żgur li fi tmiem il-ġimgħa li ġej għajnejn id-dinja jkunu mdawra lejn il-Belt Eterna. Bħal għada ġimgħa d-dinja Kattolika sejra ssegwi il-kanonizazzjoni ta' żewġ papiet kbar li bosta minna jiftakru tal-inqas wieħed minnhom. Imma l-Knisja ma tinsabx Ruma biss, il-Knisja hija universali u l-ħajja tagħna tibqa' sejra anke lil hinn mill-Vatikan. Lejlet dan l-avveniment kbir, fil-belt ta' Alba sejra ssir beatifikazzjoni ta' bniedem maqtul f'kamp ta' konċentrament fit-tieni gwerra dinjija, imma billi kulħadd mehdi fuq il-kanonizazzjoni għandu mnejn qabżilna l-fatt ta' din il-beatifikazzjoni. Ġużeppi Girotti Ġużeppi twieled ġewwa l-belt ta' Alba, fil-provinċja ta' Cuneo ġewwa l-Piemonte l-Italja fid-19 ta' Lulju tal-1905. Kien l-ewwel wild ta' Celso u Martina. Il-familja Girotti ma kinietx tat-tajjeb imma dejjem għamlet dak kollu li setgħet biex rabbiet lil Ġużeppi u liż-żewġ ħutu mill-aħjar li setgħet, kemm materjalmenet u iktar u iktar spiritwalment. F' Jannar 1919 daħal fis-seminarju Dumnikan u fl-1922 huwa libes l-abitu u beda n-novizzjat ġewwa Viterbo. Wara s-sena tan-novizzjat beda l-istudji tal-filosofija ġewwa Fiesole, Viterbo u Chieri fejn kompla wkoll l-istudji tat-teoloġija. Fit- 3 ta' Awwissu 1930 fra Ġużeppi kien ordnat saċerdot. Wara l-ordinazzjoni huwa speċjalizza fl-istudju tal-Bibbja kemm f'Ruma kif ukoll f'Ġerusalemm. Għalliem u kittieb Fl-1934 huwa beda jgħallem il-kotba Mqaddsa ġewwa Turin. Minbarra t-tagħlim huwa kien jiddedika ħafna ħin għall-kitba u fi ftit snin huwa ppubblika għadd ta' kotba dwar l-iskrittura. F' Jannar 1939 huwa twaqqaf milli jkompli jgħallem. Beda jmur ta' kuljum ġewwa l-opsizju tal-foqra u x-xjuħ li kien hemm sewwasew quddiem il-kunvent tiegħu. Hemm kien imur iqaddes u jqarar, jassisti l-moribondi u jitkellem ma' min kien ikun waħdu. Ftit wara huwa kien mitlub jerġa jibda jgħallem, mhux lid-Dumnikani imma lill-istudenti tal-Istitut Missjunarju tal-Madonna tal-Konsolazzjoni. Żmien il-gwerra Kif faqqgħet il-gwerra bosta saċerdoti Nsaragħamluha ta' missjunarji f' pajjiżhom stess. Il-mexxej tat-Tielet ried li jeqred lil-Lhud u lil dawk kollha li kien meqjusa bħala għedewwa. Patri Girottiintefa' b' ruħu u ġismu biex jgħin lil dak fil-bżonn u dawk fil-periklu tad-deportazzjoni. Wieħed spija għamel tabirruħu li kien partiġjan li kien safa' ferut. Il-patri ħadu biex jistekenn ġewwa villa fejn kien hemm moħbi il-professur Lhudi Giuseppe Dien. L-ispija kixef il-ħidma kollha tal-patri u fid-29 ta' Awwissu 1944 kien arrestat minħabba l-għajnuna li kien jagħti lil ħafna Lhud. Fil-kamp ta' konċentrament Huwa nżamm fil-ħabsijiet ta' Turin u ta' Milan u aktar tard ħaduh fil-kamp ta' konċentrament li kien hemm f' Bolzano. Fil-5 ta' Ottubru Patri Girotti flimkien ma' bosta oħrajn tgħabba fuq ferrovija sabiex jittieħdu fil-kamp ta' konċentrament ta' Dachau fil-Ġermanja. Hemmhekk bdiet il-passjoni ta' dal-patri. Il-ħajja hemmhekk ma kinietx xi waħda faċli. Saħħtu kienet ħallietu u kien instab li kellu tumur fil-fwied. Fl-1 ta' April 1945 ġriet il-kelma li patri Girotti kien miet. Kien għadu lanqas għalaq l-erbgħin sena. Aktarx li l-uffiċċjali tal-SS kienu injettawh b' siringa mimlija bil- biex hekk jeħilsu minnu. Lejn il-qdusija Fl-1988 il-kurja ta' Turin bdiet il-proċess għall-qdusija ta' dan il-bniedem twajjeb. Fl-14 ta'Frar 1995, sewwasew ħamsin sena mill-mewt tiegħu il-gvern ta' Iżrael tah il-midalja onorarja ta' " Ġust fost il-poplu " midalja li tingħata lil dawk li ħallew ħajjithom biex jgħinu lil-Lhud fl-olokawst. Fis-27 ta' Marzu 2013, ġie iffirmat id-digriet tal-beatifikazzjoni tiegħu li sejra ssir fis- 26 ta' April 2014 fid-duomo ta' Alba, fl-istess post fejn kien tgħammed 109 snin qabel. Dan l-artiklu deher f' In-Nazzjon 19 ta' April 2014
Mhux Ruma biss